AFRIKAANSE OPSOMMING: Skedulering is ’n uitdaging wat in die operasionele fase van die vervaardigingslewensiklus voortduur. Hierdie uitdaging kan toegeskryf word aan die komplekse, dinamiese, en stogastiese aard van ’n vervaardigingstelsel. Simulasie word dikwels gebruik om te help met die skeduleringsproses, aangesien dit komplekse, diskrete, dinamiese, stogastiese prosesse voldoende kan naboots. Ons stel ’n argitektuur van ’n reële tyd simulasie skeduleringstelsel voor, wat gebruik maak van ’n sensornetwerk in ’n werkswinkel, mobiele toestelle, sowel as simulasie- en skeduleringsmetodes in die elektroniese wolk. ’n Simulasiemodel is ook geskep om die omgewing en aktiwiteite van ’n werkswinkel te beskryf.